ગુજરાતમાં આવતા એનઆરજીઓને કેટલીક વ્યક્તિગત બાબતો માટે સરકારી કેચરીઓમાં જવુ પડે છે, પરંતુ કેટલીકવાર તેમને સરકારી કચેરીઓ તરફથી જોઇએ તેવો સહકાર મળતો નથી અને સમય અવધિના કારણે તેના કામો અધુરા રહી જાય છે. તેવા સંજોગોમાં જે એનઆરજી પાસે ગુજરાત કાર્ડ હશે તેમને સરકારી કામોમાં અગ્રતા આપવામાં આવશે. તેથી વિના વિલંબે નિયમાનુસાર જરૂરી કાર્યવાહી પૂર્ણ થઇ જશે. જેની સૂચના સામાન્ય વહીવટ વિભાગ દ્વારા સરકારી કચેરીઓને આપવામાં આવી છે.